Manuale ho ya ka karolo 4 ya Phahamiso ya Phihlello ya tlhahisoleseding Nom ya 2 ya Molao wa 2000
Eskom e phahamisa haholo moetlo wa kgothalletso ya ponaletso le boikarabelo mme e tla tswelapele ho sebedisa melaometheo e leng pepeneneng, botshepehi, ho jara boikarabelo le ho ikarabella ho di-stakeholders.
Eskom e hlokomela hore tsamaiso ya khampani ke sebaka se daenamiki mme ka baka la seo, disistimi tsa yona tsa tsamaiso ya khampani di hlahlojwa botjha ka ho tswelangpele ho etsa bonnete ba hore ba ipoloka ba le boemong bo tswileng matsoho mme e tswelapele ho ba e loketseng kgwebo ya Eskom ha e ntse e hola. E ipapisa le Protocol of Corporate Governance in the Public Sector (1997), Public Finance Management Act of 1999 ("the PFMA") le King II Report on Corporate Governance (2001).
Manuale ona wa Eskom o tsamaisana le Phahamiso ya Phihlello ya tlhahisoleseding Nom ya 2 ya Molao wa (2000) mme ke tshepa hore e tla le thusa ha le etsa kopo ya tlhahisoleseding ho tswa ho Eskom.
Molao o bopa mekgwa-tshebetso ya boithaopo le e tlamang ho fana ka phello ya tokelo ya molaomotheo ya ho fumana tlhahisoleseding ka mokgwa o etsang hore batho ba fumane direkoto tsa dihlopha tsa batho bohle ka pele, ka tsela e sa jeng tjhelete e ngata le e sa kgathatseng kamoo ho ka kgonehang.
Ha o ka ba le bothata ba ho sebedisa tataiso ena o se ke wa tsilatsila ho ikopanya le Motlatsi wa Ofisiri ya Tlhahisoleseding (sheba listi) e sebetsang haholo kopong ya hao bakeng sa tshehetso.
Kopo ya tlhahisoleseding e ka etswa ka Imeili kapa o ka sebedisa mokgwa o mong,
1. Hatisa foromo ya kopo e loketseng e fumanehang le ho Inthanete (dikhopi tse eketsehileng di ka fumanwa ho enngwe ya diaterese tse ka tlase).
3. Romela kopo ya hao ho e nngwe ya di aterese tse latelang:
6. Ka mora ho fumana tjhelete, Eskom e ka nna ya o senolela direkoto ka fomete yeo o e kopileng ha o romela foromo ya kopo, kapa ka fomete yeo direkoto di leng ka yona, haeba fomete e kopilweng e sa fumanehe.
Ka hoo o kgothaletswa ho sebedisa foromo ya ho etsa kopo e tlwaelehileng e sebediswang ke Dihlopha tsa Setjhaba ha o romela kopo ya hao.
Ka kopo o se ke wa tsilatsila ho ikopanya le rona ho e nngwe ya diaterese tse ka hodimo haeba ho le thata ho tlatsa foromo ya rona ya ho etsa kopo.
Ka kopo etsa bonnete ba hore o bontsha boemo ba hao kapa thaetlele ya hao ka hara mokgatlo o o sebeletsang, ho re thusa ho tsamaisa kopo ya hao.
Haeba o le motho ya holofetseng kapa haeba o sa kgone ho bala le ho ngola, ka kopo ikopanye le Motlatsi wa Ofisiri ya Tlhahisoleseding ya leng teng ya tla ho thusa ho tlatsa kopo ya hao, hape le ho romela ho wena khopi e ngotsweng ya kopo.
Motlatsi wa Diofisiri tsa Tlhahisoleseding wa Eskom le Diofisiri tsa Tlhahisoleseding ya Kgwebo e Amanang
Dihlahiswa tse kgolo le ditshebeletso
Eskom ke tshebetso e fehlang motlakase, e tsamaisa le ho abelana ka motlakase.
Eskom e fehla 95% ya motlakase o sebediswang Afrika Borwa.
Mesebetsi ya Eskom e etswa Afrika Borwa. Dikhampani tsa Eskom di na le mesebetsi kontinenteng ya Afrika, ntlo kgolo ya yona e Johannesburg, Afrika Borwa, mme diofisi tse ding di Uganda, Nigeria le Mali.
Thuo ya Eskom e beilwe ho mmuso wa Afrika Borwa.
Motlakase o rekisetswa di indasteri, dikgwebo, tsa temo le bareki ba malapeng le ba abelanang ka motlakase.
Eskom, melemo ya motlakase wa Africa Borwa, e mahareng a melemo e supileng lefatsheng mabapi le phepelo ya motlakase, mme mabapi le tsa thekiso e mahareng a dikhampani tse robong tse ipabolang ho tsa thekiso.
Dipalopalo tse mabapi le tsa thekiso ka naha/lebatowa
Bongata ba dithekiso di Afrika Borwa, mme persente e nyane e mabatoweng a dinaheng tse leng borwa ba Afrika.
Tlhahisoleseding e eketsehileng ka ikonomi, tikoloho le dikarolo tsa phedisano
Eskom e ikemiseditse ho ipapisa le mehato ya tlaleho ya matjhaba ya ho itlhokomela. Tlhahisoleseding e eketsehileng ya tikoloho le tsa phedisano e fumaneha websaeteng ya Eskom.
Ditho tsa Boroto ya Balaodi ba Kgwebo ya Eskphedisano
Sepheo sa morero wa Eskom wa selemo le selemo ke ho rala tsela ya merero le tshebetso ya Eskom le ho hlahisa merero e hlokehang ya ditjhelete, tshebetso le mehlodi ho tshehetsa tsela ena. Kahoo, morero wa khamphani eba tokomane ya tshebedisanommoho e tla sekasekwa ke baamehi ba Eskom. Morero wa moraorao o shebana le nako ya dilemo tse nne ho tloha la 1 Mmesa 2014 ho isa la 31 Hlakubele 2018 mme tsepamiso e hodima morero wa Eskom mabapi le tikoloho ya yona e fetohang.
Dipakane tse bontshitsweng tlalehong e kopaneng bakeng sa 2013/14 ke tse amohetsweng morerong wa khamphani wa dilemo tse hlano o neng o shebane le 2013/14 ho isa 2017/18. Dipakane tsa 2017/18 ke tse bontshitsweng ho morero wa khamphani wa hona jwale ya dilemo tse nne o nehelanweng ho DPE le Lefapha la Matlotlo a Setjhaba ka la 28 Hlakola 2014. Sepheo sa Eskom, ditumelo le maikemisetso a merero di ntse di tsamaellana mererong ya 2013/14 le ya 2014/15.
Sepheo sa Eskom, ditumelo le maikemisetso a merero
Eskom e ikamahantse le maikemisetso a robedi a merero. Dipheo tsena di supisa Eskom tsela ya ho sebeletsa merero, pono le ditumelo tsa yona. Di netefatswa selemo le selemo jwalo ka karolo ya mokgwatshebetso wa morero wa khamphani.
Ho ba khamphani ya tshebetso ya maemo a hodimo
Eskom e ntshetsapele phetoho ya yona ya ho ba khamphani ya phehlo ya motlakase ya maemo a hodimo e shebane haholo le tshebeletso ya bareki; tshebetso e bolokehileng ho feta, e ntle hape e potlakileng ya metjhini ya yona ka tlhokomelo e hlokolosi ya metjhini; ho phahamisa talente ya bohlokwa; le ho netafatsa hore re malala a laotswe bakeng sa diketsahalo tse kgolo tsa tshitiso. Lenaneo la tlhahiso kgwebong le hlwaya le ho fedisa ditshenyo kgwebong ho thusa Eskom hore e laole ditefo le tjhelete ya yona hantle ho feta.
Eskom e ikemiseditse ho boloka mabone a bonisitse mme ka nako e le nngwe e boloke motheo o tsitsitseng bakeng sa ditshebetso tsa nako e telele. Sena se tla etswa ka ho etella pele le ho sebetsa mmoho le baamehi bohle ba bohlokwa, ho kenyelletswa batho ba Afrika Borwa, ka morero o phethahetseng wa tsamaiso wa phano-le-patlo.
Ho netefatsa ditlhoko tsa nako e tlang tsa mehlodi
Eskom e tla tswelapele ho fokotsa palo ya diteraka tsa mashala tse mebileng le ho kenya letsoho tshireletsehong ya phepelo ya mashala ka ho tloha ho tsamaiso ya mashala ka mebila hore e tsamaiswe ka seporo. Sepheo ke ho fokotsa theko ya ho tsamaisa mashala le ho ntlafatsa rekote ya polokeho ya batsamaisi ba mashala.
Eskom e qadile lenaneo la phetoho ho shebana le diphepetso tsa naha le tsa kahare ho naha ka ho sebedisa lenaneo la keketso ya tshebetso le tjhelete e sebediswang ke khamphani ho fokotsa tlhokeho ya mesebetsi, ho ntlafatsa palo ya batho ba nang le bokgoni le ho eketsa tekatekano ya moruo le ya sebakeng sa tshebetso. Lenaneo lena la phetoho le tshehetswa ke merero ya ntshetsopele ya mmuso.
Eskom e sebetsana le diphepetso tse akaretsang tseo e shebaneng le tsona ka lenaneo la tlhahiso kgwebong le rerileng ho netefatsa kgwebo ya nako e telele leha ho na le mathata a ditjhelete.
Eskom e ntse e tsepame hodima ho fetola kgwebo hore e fihlelle tsitlalleho le tshebediso e ntle ya tjhelete ka ho fumana tekatekano pakeng tsa ho fokotsa ditshenyehelo moo ho hlokehang le mehlodi e meraro ya tjhelete: boleng ba dishere, sekoloto le lekeno. Sena se tla qetella se kenyelletsa ditheko tsa motlakase ho fumana ditefiso tse bontshang ditshenyehelo nakong e tlang le ho boloka boemo bo tshehetsang ba dikgahla bo bolokang phihlello ya ditjhelete hammoho le ho fokotsa theko ya tsona.
Sehokelo pakeng tsa maikemisetso a merero ya Eskom le “dikhaphithale tse tsheletseng”
Bakeng sa moralo wa tlaleho e kopaneng, dikhaphithale tse tsheletseng di hlophiswa le ho hlaloswa ka mokgwa o latelang:
Khaphithale e hlahisitsweng – Dintho tse entsweng tse tshwarehang (ka ho fapana le dintho tsa tlhaho tse tshwarehang tse fumanehang ho khamphani bakeng sa tlhahiso ya thepa kapa phano ya ditshebeletso. Khaphithale e hlahisitsweng kgafetsa e entswe ke khampani tse ding, empa e kenyelletsa thepa e entsweng ke khamphani e tlalehang bakeng sa thekiso kapa ha di bolokwa hore di sebediswe ke yona
Khaphithale ya batho – Bokgoni ba batho, ditsebo le boiphihlelo, le dikgothaletso tsa bona tsa ho qapa
Khaphithale ya phedisano le kamano – Ditsi le dikamano tse kahare le dipakeng tsa ditjhaba, dihlopha tsa baamehi le dinetweke tse ding, le bokgoni ba ho arolelana tlhahisoleseding ho ntlafatsa bophelo ba motho ka mong le ba dihlopha tsa batho
Khaphithale ya tlhaho – Mehlodi le ditshebetso tsohle tse ntjhafetsehang le tse sa ntjhafatseheng tse fanang ka thepa le ditshebeletso tse tshehetsang nala e fetileng, ya hajwale le ya nako e tlang ya khamphani
Tafole e ka tlase ke sesupo sa hore na dikhaphithale tse tsheletseng di angwa ke maikemisetso a merero ya Eskom jwang. Ho a bonahala ka sena hore maikemisetso a merero ya Eskom a kenelletse mme a shebane le dikarolo tsohle tsa kgwebo ya yona le boleng boo a di thehang ha nako e ntse e ya.
Ho fokotsa tsela eo Eskom e amang tikoloho ka yona le ho latela kgolo ya tshebediso e tlase ya khabone.
Bongata bo fetang tekano kapa bo ka tlase ho tekano ha mehlodi e hlokahalang bakeng sa mesebetsi ya motheo kapa ditshebeletso tse tshehetsang ho ka ama tsohle tse ding. Eskom e dula e lekola le ho laola ditheko le melemo ya dithekisetsano tsa bohlokwa pakeng tsa mehlodi ya yona e hlokwang ho netefatsa hore mesebetsi ya yona e nepahetse hape e tshwarella nako e telele. Tse latelang ke mehlala ya dithekisetsano tseo Eskom e shebaneng le tsona hajwale:
Dizele e tsamaisang di-open-cycle gas turbine e netefatsa tshireletseho ya phepelo nakong e kgutshwane, empa e thefula boteng ba ditjhelete tsa Eskom sebakeng sa nako e telele.
Morero wa nako e telele wa lefapha le Phehlo la Eskom o bohlokwa ho ntlafatsa bophelo ba metjhini le tshepeho ya yona bakeng sa nako e telele mme kahoo o ntlafatsa tshireletseho ya phepelo. Bakeng sa nako e kgutshwane, ditukiso tse rerilweng di tlameha ho lekalekangwa le sistimi e tiileng ya motlakase le meedi ya ditjhelete. Ka ho fapana, ho se etse ditukiso tse lekaneng ho thefula tshebetso ya metjhini, hape ho eketsa le kgonahalo ya menyetla ya ho timelwa motlakase nakwana
Ho kopa bareki hore ba fokotse tshebediso ya bona ya motlakase ho thusa Eskom hore e kgone ho fepela bohle, empa ho thefula ditjhelete tse kenang ho Eskom ka lebaka la dithekiso tse fokotsehileng
Mashala ke mohlodi wa dibeso o batlang o le theko e tlase, empa a theko e hodimo tikolohong, hape a kenya letsoho ho thefuleng motjha wa phepelo o seng o fokola, ka mohlala tshebediso ya dipalangwang tsa mebileng le mathata a dimmaene hammoho le diketshalo tse mpe tsa maemo a lehodimo
MESEBETSI E KA SEHLOOHONG YA KGWEBO
Kgwebo e ka sehloohong
Di-indasteri tsa Rotek le ho tshehetsa dikgwebo tse ding
Mesebetsi ya kgwebo ya Eskom
Kgwebo ya Eskom e akaretsa ketane ya boleng ba motlakase kaofela ho tloha ho kaho ya meaho ya motlakase ho ya ho tshebetso le ho lokiswa ha dibaka tsena le thekiso ya motlakase oo ba fanang ka ona.
Matla a motlakase a ka sehloohong (e tsamaiswa ke mesebetsi ya tshebeletso)
Phetisetso le kabo ya motlakase
Tshebetso le tshebetso ya maano ya ditaba tsa bohlokwa (ditaba tsa polokeho, bophelo bo botle, tikoloho le boleng di ile tsa buiwa ka tlasa karolo ena empa ke boikarabelo ba ketang ya boleng kaofela)
Tshebetso ya maemo a ditjhelete.
Eskom e na le maikemisetso a ho tiiseha hore ha ho na ditshitiseho tse etsahalang ka baka la tlhokahalo ya polante. Ho finyella sena, Eskom e ikemiseditse ho ba bafehli ba motlakase ba leng maemong a lefatshe ka ho bontsha boikarabelo le ho ba teng ha disebediswa tsa yona tsa ho fehla motlakase, ka Energy Availability Factor (EAF) ya 90% e tshepisang.
Ho tloha ka 1991 Eskom e hokahantshe ka motlakase matlo a ka hodimo ho dimilione tse 4.2 kabong ya neteweke. Leano la ho phano ya motlakase e ne e le ho hokela bareki ba bangata ka moo ho ka kgonehang ka thuso ya ditjhelete e fumanehang (mokgwa wa ditjeo tse tlasana). Leano la neteweke le shebile haholo ho ikokobeletsa minimamo ya ditlhokahalo tse laolang mme e seng ka ho tswelopela ka tlhokahalo ya phepelo.
Mokgwa ona o bile le maphomela a phetisetso e nyane ya radiale e nkileng nako le dithapo tsa motlakase tsa kabo tse fepelang bareki ba bangata ka dikgetho tse ding tse mmalwa tsa ho fepela maemong ao ho nang le ditshitiso. Dineteweke tsa kabo di bonahala ka:
Bolelele bo tlwaelehileng ba phepelo e ka hodimo ho 100km (tse ding di ka ba le bolelele bo ka bang 300km)
Palo e kgolo ya bareki (maemong a mang ba ka hodimo ho 10 000) phepelo ka nngwe.
Ponahalo ya neteweke e tlase, e lekanyetsang taolo ya remoutu ya disebediswa tsa ho switjha.
Tshebeletso ya sehlopha sa bareki
Divishini hape e kenyelletsa le ditlhokahalo kaofela tse kopaneng tsa taolo ya bokgoni ba boqaphi e etswang ke khampani.
Matla a motlakase a bohlokwa haholo
Eskom e hloka ho fana le ho fumana disebediswa tsa matla a motlakase tsa bohlokwa tse lekaneng (mashala, metsi, uraniamo, sorbent le biomass) tsa boleng bo hlokahalang, ka nako le ka ditjeo tse tlasana bakeng sa hore diteishene tsa motlakase tsa yona di sebetse.
Ho fana ka leano la ditjhelete, dipholisi, tshepiso le ditshebeletso tsa leano la ditjhelete (ho kopanyeletsa le tsa matlotlo, ditshebeletso tse abelanwang, tlaleho ya kgwebo le taolo, lekgetho, hape le tlhahlobo ya tsa ditjhelete le ditshebeletso tsa dikeletso) ho Sehlopha sa Eskom.
Ka Hlakola 2012, Enterprise Development Group e ile ya thehwa jwalo ka leano la mosebetsi ha Eskom. Phetoho ena e fana ka monyetla o moholo ho kopanya le ho etsa dipotefolio tse nne tsa bohlokwa Bolaodi ba Leano le Kotsi, Taolo le Molao, Dikamano tsa Kgwebo le Sehlopha sa IT ho tswa lehlakoreng la "ho ntshetsapele dikhampani. Bona ke bohato bo thahasellisang mme bo fana ka phephetso bokgoning ba rona ba ho etsa dintho le polatefomo e ntjha ho thusa ho etsa mosebetsi wa ntshetsopele ya Eskom.
Ho etela pele mokgwa o kopaneng wa leano la mokgatlo, bolaodi ba kotsi le leano la kgwebo ho etsa bonnete ba tshwarello le ho thinyetseha.
Leano le letjha la mokgatlo le potefolio ya bolaodi ba kotsi e ikemiseditse ho etsa bonnete ba hore Eskom e na le ntshetsopele ya leano le leng maemong a hodimo, kotsi le ho thinyetseha le tsamaiso ya leano la kgwebo le finyellang ditlhokahalo tsa di-stakeholders le ho ntlafatsa ka ho tswelapele tshebetso ya mokgatlo.
Divishini ena e ikemiseditse ho etsa sena ka ho aha potefoliyo e sebetsang haholo ya Bolaodi ba Leano le Kotsi e kopanyang ntshetsopele ya Leano la Mokgatlo, Leano la Kgwebo le Bolaodi ba Kotsi le Thinyetseho bokgoning ba ho tshehetsa qeto ya leano le kopaneng.
Taolo le tsa Molao
Divishini ya Taolo le tsa Molao e entswe ka boemo ba yona ba hona jwale qalong ya selemo sa ditjhelete e le karolo ya tlhahlobo ya leano. E na le molawana, molao, ho boloka molao, puso le mafapha a mongodi wa khampani. E kopanyelletsa le lefapha la tshepiso le forensiki ho fihlela kotareng ya ho qetela ya 2011. Mosebetsi wa mothusi wa ofisiri ya tlhahisoleseding mabapi le Phahamiso ya Phihlello ya Molao wa tlhahisoleseding o fuwe Molaodi wa Divishini mme disebediswa di laolwa ke lefapha la molao le ho boloka molao.
Divishini e etsa bonnete ba hore ho ba le puso e molemo, tshepiso le ho boloka molao ka pholisi ya hona jwale, taolo le boemo ba molao le tikoloho ya molao o sebetsang.
Ditaba tsa Khampani
Ho etsa Eskom khampani ya motlakase e tswileng pele lefatsheng ka bophara e thinyetsehang, e nang le botumo bo botle, e tshepahalang, e hlomphuwang le e tshetjwang Afrika Borwa le lefatshe ka bophara ka baka la puisano e sebetsang le bolaodi ba di-stakeholder.
Ho nka karolo ha di-stakeholder tsa Eskom ho itshetlehile ka Tekanelo ya Bonkakarolo ba di-Stakeholders1. Eskom e itlameletse ho Melaometheo ya Boikarabelo ya AA1000 ya kopanyeletso, kelohloko le ho nka bohato ka potlako. Tsamaiso e susumetswa ke boitlamo ba Eskom ho United Nations Global Compact le King III.
The Eskom Development Foundation NPC (Motheo) e hokahanya le ho kenya tshebetsong maano a peheletso ya phedisano a kgwebo ya Eskom. E tshehetsa mananeo a ntshetsopele ya ikonomi ya tsa phedisano ka ho sebedisana le setjhaba seo Eskom e kenyang ho sona tshebetso ya mananeo a katoloso. Eskom hape e tshehetsa leano la puso la ntshetsopele ya bokgoni, ho etsa mesebetsi le ho fedisa bofuma.
Information Technology (IT) ya Sehlopha e ikemiseditse ho etsa bonnete ba sistimi ya tlhahisoleseding e sebetsang le e sireletsehileng bakeng sa bolaodi bo sebetsang, le ho bila Bareki ba Eskom ka nepo le ka nako, le ho lefa ba kadimisang ka tjhelete le basebetsi ka nepo le ka nako, le phepelo le phetisetso ya matla a motlakase ka dithapo tsa motlakase tsa setjhaba.
Ho fana ka ditharollo tse etsang hore mosebetsi wa kgwebo o tshwarelle mme e etse hore di-stakeholders di e tshepe, ho kenya letsoho phetohong ya Eskom le Afrika Borwa. Sena se kenyeletsa:
Ho tiiseha ka sebaka sa mosebetsi se sireletsehileng bakeng sa basebetsi mme Zero harm e tlameletswe dikelellong tsa bona
Patlisiso le teko ya ho tshehetsa mokgwa wa ho etsa dintho ka tsela e bolokang tjhelete, le e sireletsang tlaemete le e tswetseng pele ho fana ka matla a motlakase, ka mokgwa wa karabelo ya lefatshe ka bophara.
Ho kenya tshebetsong ketane ya boleng bo molemo
E thusang ditokisetso le ho susumetswa ha indasteri ya matla a motlakase a ntjhafaditsweng Afrika Borwa.
Eskom Aviation: E fana ka tshebeletso tsa difofane tsa mapheo a Dikolohang le a sa Dikoloheng
PTM: E fana ka tshebeletso ya tshireletseho, taolo ya mehala le ho lekanya
Dikhampani tsa Eskom e tla ba khampani ya ho beheletsa ka dipeheletso tse latelang tsa tekano ho tloha ka 31 Hlakubele 2012:
Khamphani ya boenjineri, kaho le phano ya thepa e nang le dikarolwana tse shebaneng le mabala a itseng a kgwebo.
Ditshebeletso tsa Tlhahiso ya Matla (Power Generation Services), e neng e bitswa Turbo Machinery Services, e lokisang le ho hlokomela metjhini ya turbo hape e fana ka ditshebeletso tsa metjhini e bohareng ho isa ho e meholo ho indasteri e akaretsang ya boenjineri.
Ditshebeletso tsa Kabo ya Matla (Power Distribution Services) e lokisang le ho hlokomela ditransfomara le thepa ya switchgear.
Ditshebeletso tse Kgolo tsa Metsi (Bulk Water Services), e tsamaisang, lokisang le ho hlokomela merero ya metsi.
Thepa ya Motlakase (Electrical Infrastructure), e laolang dikonteraka tsa kenyo ya motlakase le ditshebeletso tsa taolo ya ditjhelete tsa motlakase.
Thepa ya Kaho ya Mebila le Matamo (Civil Infrastructure) (e sebetsa ho kaho e akaretsang ya mebila le matamo).
Karohanyo ya Dithole (Waste Beneficiation), e tsamaisang konteraka ya nako e telele ya pokeletso ya dikgwerekgwere tsa tjheso ya tshepe).
Rotran, e laolang sehlopha sa makoloi a dipalangwang tse kgolo.
TAS Automotive, e rekisa diteraka tsa MAN le dikarolo tse sphere, hape e fana ka ditshebeletso tsa wekshopo bakeng sa diteraka.
Khamphani ena e thehilwe ka maikemisetso a ho rekisa theknoloji ya Pebble Bed Modular Reactor ka hara naha le lefatsheng ka bophara.
Khamphani ya boenjineri ya phetiso ya motlakase le tsamaiso ya merero.
Tsebo ya merero ho Afrika e Borwa le e Sub Sahara. Phano ya sehlooho ya keletso ya seprofeshenale le EPCM tse mmalwa.
Bophara: Tshebetso ya tsamaiso le tlhokomelo ya letamo la Manantali. Seteishene sa matla a haedro sa 200MW le mela ya phetiso e amanang e hokahanyang ditsi tse tharo tsa motlakase tsa Mali, Senegal le Mauritania.
Hape e kenyelletsa taolo ya tjhelete, tsamaiso ya mesebetsi ya polokelo tse kgolo, thomelo le thero ya matla.
Kgwebo ya poraefete ya netweke e sebeletsang kgwebo e laotsweng ya Eskom.
Lekala lena le fana ka tshebeletso ya teranseporoto ya moyeng ho Eskom Enterprises le Eskom empa e boetse e hirisa le difofane ka dinako tsa tlhokahalo e tlaase.
Khamphani e sa sebetseng e tshwereng ditsha tse mmalwa
E tsamaisa le ho hlokomela diteishene tse pedi tsa matla a haedro Uganda tlasa tumellano ya dilemo tse 20, e leng Nalubaala le Kiira.
Moputso ona o kgetholla Eskom e le mokgatlo o itlammeng bakeng sa ntshetsopele e tshwarellang ka ho kopanya lehlakore la tsa ditjhelete tsa kgwebo ya yona le tshenolo ya diphephetso tsa kgwebo e tshwarellang, tswelopele le ho beha Zero harm boemong ba pele bakeng sa batho le tikoloho.
Moputso ona o fuwa moabi ya itlammeng ka ho se pate letho, jwalo ka ha a bontshitse ka kabelano ya kamehla le e sa fetoheng ya tlhahisoleseding le babeheletsi le bankakarolo ba bang ba mmaraka. E bontshitse ka ho hlaka bokgoni ba boqaphi le karabelo maemong a mmaraka le ditlhoko tsa babeheletsi. Bankakarolo kaofela ba mmaraka ba lokela ho ikutlwa hore ba ka ananya ka sekoloto sa mokadimi ka boitshepo.
Eskom e ile ya hlola kgau ya kgauta ho "sektara e kgabane: khatekhoring ya sektara ya eneji le diminerale" ho 2011 Public Sector Excellence Awards, e tshwaretsweng Johannesburg ka di 31 Pherekgong 2012. Di-public sector awards tsa selemo le selemo di hlophisitswe ke bohato bo nkilweng ke khampani ya baahi e sa etseng phaello e ikemetseng ho dikhampani tse ikemetseng. Ba bang ba neng ba hlodisana le yona e ne e le PetroSA le NERSA.
Ena ke ntho e thahasellisang bakeng sa rona kaha ke kgetlo la pele khampani e sa listwang, mme ka ho kgetheha e le khampani ya mmuso, hore e ikgapele e nngwe ya di "squirrels" tse lakatswang tsa IAS. Squirrel, seemahale sa boronse, se fuwa dikhampani bakeng sa Bokgabane ho Tlaleho ya Ditjhelete le Puisano. Re ile ra hlola moputso bakeng sa karolo ya rona, e leng Matheriale wa Motheo le Disebediswa. Bahludi ba nako e fetileng karolong ena ba akarelletsa dikhampani tse jwalo ka Anglo American, BHP Billiton le Arcelor Mittal.
Eskom ha se khampani e listilweng, empa jwalo ka ha re le khampani ya mmuso sena se bolela hore ke khampani ya ma Afrika Borwa - ditekanelo tseo re ipehelang tsona bakeng sa puisano e sa pateng letho le e nakong e lokela hore bonyane e be boemong bo phahameng jwalo ka dikhampani tse listilweng. Eskom haesale e le moetapele wa tlaleho e kopaneng mme re ntlafaditse boleng le ho ba nakong haholo bakeng sa dipalo tsa rona le bakeng sa puisano ya rona dilemong tse mmalwa tse fetileng.
Eskom e kgethilwe e le “Khamphani eo batho ba batlang ho e sebeletsa ka ho fetisisa” ke koranta ya Sunday Times. Dikgau di boetse di fumanwe ho mekgahlelo ya “Ntlafatso ya Setjhaba” (sebaka sa bobedi), le “Khamphani e kgolo e sebetsang ka thata ho hlokomela tikoloho le mehlodi ya tlhaho” (sebaka sa bobedi)
Letsholo lena le amohetse Orchid ho tswa ho Independent Newspapers bakeng sa tsela e hlabollohileng eo e e sebedisang ho bapatsa bakeng sa setjhaba sa yona, hammoho le kgau ya dipapatso ya Loerie ho mokgahlelo wa Ubuntu
Eskom e bile moamohedi wa dikgau tse pedi ketsahalong ena e neng e le ka la 25 Mmesa 2014, e leng kgau ya Ntshetsopele ya Setjhaba le Moruo bakeng sa sekolo sa dikonteraka sa Eskom Development Foundation, le kgau ya Ntshetsopele ya Kgwebo le Morekisi bakeng sa ntshetsopele le ketso ya mahae ya bareki bakeng sa Group Commercial
Eskom e kgethilwe e le Khamphani e ka Hodimo ya Boenjeneri ke baithuti ba thuto ya boenjeneri, me ya nka sebaka sa bobedi ho baithuti ba MBA le ba diprofeshenale
Eskom e fumane maemo a bone bakeng sa lebitso le tummeng ho fetisisa Afrika Borwa
Setsi sa Tsamaiso ya Bahiruwa
Eskom e fuwe kgau ya Golden Key bakeng sa tshebetso e tswileng matsoho ke setsi sa setjhaba
Dr Steve Lennon o amohetse kgau ya boiphihlello ba bophelo bohle bakeng sa mosebetsi wa hae o tswileng matsoho indastering ya tsa motlakase ho dikgau tsa indasteri tsa African Utility Week
Ayanda Nakedi, Mookamedi e Moholo ya Akaretsang wa yuniti ya kgwebo ya tse Ntjhafatswang o hapile kgau ya 2013 ya Mookamedi wa Selemo
Ka Phupu 2013, Eskom e hlahelletse jwalo ka mohlodi ya akaretsang wa Dikgau tsa 2013 tsa Nkonki SOC tsa Ditlaleho tse Kopantsweng. Eskom e boetse ya hapa dikgau tse ding tse amanang le puso le tshebediso ya King III
Ho dikgau tsa selemo tsa bo 28 tsa Investment Analyst’s Society, Eskom e hapile kgau mokgahlelong wa tlhahiso e tswang pele ho karolo ya mmaraka e fetang dibilione tse R30
Lefapha la Merero ya Metsi
Eskom e tlile boemong ba bobedi ho dikgau tsa Poloko ya Metsi le Lekala la Tsamaiso ya Patlo ya Metsi (dimmaene, indasteri, le motlakase)
Eskom e fumane netefaletso e ikemetseng ya SAP Centre of Excellence ho tswa ho SAP ya matjhaba, ka sephetho sa 192 ho 200, ho e etsang e nngwe ya dikhamphani tse nne feela tse fihletseng boemo bona ba netefatso
Eskom e hapile dikgau tse pedi tsa Mobility – e nngwe bakeng sa karabelo e tswang pele ya Kabo ya bohwebi bakeng sa sesebediswa se tshwarwang ka letsoho sa basebetsi ba kantle le ya bobedi bakeng sa puseletso e tswang pele ho tsetelo bakeng sa sesebediswa se tshwarwang